Publication: Magyar Közlöny
Issue: MK-2004-70 (Year: 2004, Number: 70)
Era: 2004-2010
Section: 46/1994. (X. 21.), a 39/1999. (XII. 21.) AB határozatok
Paragraph Index: 584

(1) bekezdésében biztosított szabad véleménynyilvánítás szükséges és arányos korlátozását jelenti-e. 2.1. A Btkm. által beiktatott 269. § (2) bekezdés alapján vétség miatt volna felelõsségre vonható az, aki nagy nyilvánosság elõtt az emberi méltóságot azáltal sérti, hogy mást vagy másokat a nemzeti, etnikai, faji vagy vallási hovatartozás miatt becsmérel vagy megaláz. Az Alkotmánybíróság annak vizsgálatakor, hogy a becsmérlés, megalázás mint elkövetési magatartás eléri-e a büntethetõségi küszöböt, az Abh1.-ben a gyalázkodási tényállással kapcsolatban megállapítottakat vette figyelembe. Ennek az az oka, hogy a gyalázkodás esetében az elkövetési magatartás a sértõ vagy lealacsonyító kifejezések használata, illetve ilyen cselekmény elkövetése (a megvetés kifejezésre juttatása) volt. A jogalkotó a Btkm. megalkotásakor megõrizte az elkövetési magatartást: a sértõ, lealacsonyító kifejezések használatát (becsmérlés), illetve az ilyen cselekmény elkövetését, a megvetés kifejezésre juttatását (megalázás). Ezen elkövetési magatartásokkal kapcsolatban pedig az Alkotmánybíróság az Abh1.-ben a következõket állapította meg. „A köznyugalom fenntartásához nem elkerülhetetlen, hogy a magyar nemzetet, valamely nemzetiséget, népet, felekezetet vagy fajt sértõ vagy lealacsonyító kifejezés nagy nyilvánosság elõtti használatát önmagában véve (illetve az ezzel egyenértékû cselekményt) büntetõjogi büntetéssel fenyegesse a törvény.” (Abh1., ABH 1992, 167, 180—181.) Az Abh2.-ben az Alkotmánybíróság az 1996. évi XVII. törvény 5. §-a által a Btk. 269. §-ába iktatott „illetve gyûlölet keltésére alkalmas egyéb cselekményt követ el” szövegrészt is azért semmisítette meg, mert azon túl, hogy e fordulat nem felelt meg az alkotmányos büntetõjog határozottságot és egyértelmûséget elõíró követelményének, szükségtelenül korlátozta a véleményszabadságot. Az uszítás szintjét el nem érõ közlések az Alkotmány 61. § (1) bekezdésének védelme alatt állnak, ugyanis „csakis az uszítás foglalja magában azt a «bizonyos mérték« fölötti veszélyt, amely a véleménynyilvánításhoz való jog korlátozását megengedhetõvé teszi”. (Abh2., ABH 1999, 106, 110.) 2004/70. szám Az Alkotmánybíróságnak a politikai beszéd alkotmányos korlátait, ezen belül is a szélsõséges megnyilvánulások büntethetõségét vizsgáló határozatai közé tartozik a

Source: https://magyarkozlony.hu/hivatalos-lapok/dfed313651f5a143114d5b0d946641b2333ce728/dokumentumok/9f82aff3a0da1ab1ef1ce658e80704adad4a5bf9/letoltes